Rikunarita-ORG/Wikinium huggingface dataset:
# Natal

**Natal** (moroi ba li Portugis, eluahania fa'atumbu) no töi ngaluo wa'atumbu Yesu, ni'owasaini ndra niha Keriso ero röfi ba 25 Desember, heŵa'ae la'owasaini ia ira niha Keriso Ortodoks ba 6 Januari. Molo'ö si to'ölö ba gotalua niha Keriso si föföna, liturgi fangowasaini fa'atumbu Yesu andre tefalua ba zi bongi föna 25 Desember, ba no tetohugö wolau simanö irugi ma'ökhö bakha ba Gereja Katolik, Gereja Lutheran ba Gereja Anglikan.

Fangowasaini luo wa'atumbu Yesu no owasa fondrege sebua bakha ba Gereja aefa wangowasaini wemaoso Yesu moroi ba gotalua zi mate (Paskah). Börö da'ö oya nifalua niha ba wangoroma'ö fa'omuso dödöra ba wa'atumbu Yesu andrö: fanunö (oya zikola wanunö), femanga, famalukhaisi ndra talifusö, fame'e buala khö nawö, fangowai niha faoma fehede ma zui faoma nisura ba garate (li Indonesia, *kartu Natal*), famake baru si bohou, btn. Fefu da'a no tobali fondrou'ö waniaga ba ginötö ahatö wangowasaini Natal. Nifalua simane no tobali si to'ölö, irege lafalua göi ia ira niha bö'ö si tenga niha Keriso, heŵa'ae lö mamati ira khö Yesu ma khö Lowalangi.

## Oröita wehede

Fehede "natal" ofeta bakha ba li Indonesia moroi ba li Portugis, si no irai mamatörö ha'uga mbanua ba Indonesia (1509-1595). Fehede ba li Portugis andrö tehalö moroi ba li Latin, li si no tobali li resmi niha Keriso töra 1500 fakhe i'otarai ginötö aefa ndra nifaha'ö. Ba li Latin latötöi ia *Dies Natalis*, eluahania Luo Wa'atumbu.

Ba li Niha latötöi ia Fanunu Fandru, börö me solohe agama niha Keriso ba Danö Niha no ira falito moroi ba Jerman me luo no. Tradisi wanunu fandru no sambua tradisi wamasindro eu nifotöi Tannenbaum moroi ba Jerman. Tebörögö lafalua ia ba wangowasaini Natal me 1492 ba itugu muzawili i me ifarou wolau ya'ia Martin Luther. Baso waö-waönia ba zura Fanunu Fandru.

## Umbu
# Universitas

Gödo Universitas Gadjah Mada si so ba Yogyakarta
**Universitas** no sambua nifasindro tobali same'e famahaö awö wamalua fangosili *ilmiah* ba same'e töi wa'atua-tua (li Indonesia "gelar" ma li Inggris "degree"). Ena'ö lasöndra döi andrö niha, si lötolalö'ö no la'awalisi fefu wamahaö si no muhonogöi, ba no göi möna ira ba wamareso safuria. Sito'ölönia so dombua wamareso safuria andre: so nifotöi famareso (li Indonesia "ujian", li Inggris "exam") ba so wombelegö sambua zura sanau nifotöi "skripsi" (ba wanöndra töi "sarjana") ma zui "tesis" (ba wanöndra töi "doktor").

Töi universitas tehalö moroi ba li Latin "universitas magistrorum et scholarium" eluahania ambö töra fa'awösa ndra guru ba ere wangosili.

Universitas si föföna sibai simane ni'ilada ma'ökhö lafasindro ba Eropa ira *biarawan* Gereja Katolik. Töi universitas nifasindro me 1088 andrö ya'ia *Università di Bologna* (Universitas Bologna) ba kota Bologna, Italia. Lafotöi ia sindruhu universitas si föföna börö me:

* Ya'ia zame'e döi wa'atua-tua simane ni'ilada ma'ökhö (li Indonesia "gelar", li Inggris "degree").
* Lö so ia barö wamatörö Gereja (eluahania mamatörö samösa ia ma "independen" ba li Indonesia), heŵa'ae so ba gotalua ndra guru khönia ndra ere.
* I'oguna'ö wehede *universitas* ba wamasindro ya'ia.
* Ibe'e döi wa'atua-tua he töi *sekular*, eluahania si lö fakhai ba agama, ba he göi töi si fakhai ba agama: bahasa, retorika, logika, teologi, huku Gereja, huku notaris.

So dombua universitas ba Danö Niha, ya'ia Universitas Nias Raya (UNIRAYA) ba Telukdalam awö Universitas Nias (UNIAS) ba Gunungsitoli.

Ba Indonesia tefaböbö universitas ba fefu ngawalö zekola salaŵa nifotöi Perguruan Tinggi. Baero universitas fao ba da'ö ngawalö zekola salaŵa bö'ö simane akademi, institut, politeknik ba sekolah tinggi.

Bakha ba universitas so ngawalö fakultas, same famahaö molo'ö bolo wamahaö si no muhonogöi, duma-dumania ba Fakultas Pertanian tebe'e wamahaö ba fefu zi fakhai ba wohalöŵö ba danö, ba Fakultas Kedokteran tebe'e fefu wamahaö si fakhai ba ngawalö wökhö ba lala wamadöhö ya'ia.

Me 2015 so 3.255 universitas ba Indonesia, so 121 universitas negeri (okhöta negara) ba 3.104 universitas swasta (okhöta niha sato).

## Umbu
# Aljazair

| Republik Demokratik Rakyat Aljazair الجمهورية الجزائرية الديمقراطية الشعبية *Al-Jumhūriyyah al-Jazā’iriyyah ad-Dīmuqrāṭiyyah ash-Sha‘biyyah* (Arab) |
| --- |
|
Bendera

Lambang

 |
| **Semboyan:**— |
| **Lagu nasional:** قسماً *Qassaman*Berkas:Qassaman.ogg |
|  |
|  |
| Ibu kota (ba kota fondrege ebua) | Aljir |
| Li resmi | Arab, Tamazight |
| Agama  | 99% Islam, minoritas kecil Kristen dan lainnya |
| Famatörö | Republik Sistem semi-presidensial |
|  |
| • Presiden  | Abdelmadjid Tebboune |
| • Perdana Menteri  | — |
|  |
| Legislatif | مجلس الأمة *Parlemen Aljazair* |
| Pembentukan |
|  |
| • Masa kuno  | pra-sejarah |
| • Romawi  | abad ke-2 SM |
| • Penaklukan Islam  | 647 M |
| • Ottoman Aljazair  | 1515 |
| • Perang Kemerdekaan  | 1954–1962 |
| • Kemerdekaan dari Prancis  | 5 Juli 1962 |
|  |
| Fa'ebolo |
|  - Total | 2381741 km2 (919595 sq mi) |
| Sowanua |
|  - Perkiraan 2024 | 44.7 juta |
| IPM (2022) | 0.745 tinggi |
| Hua gefe | Dinar Aljazair (د.ج) (`DZD`) |
| Zona ginötö | CET (UTC+1) |
| Lala kemudi | kanan |
| Kode telepon | +213 |
| Kode ISO 3166 | DZ |
| Domain | .dz |
| * view
* talk
* edit
 |

**Aljazair** (Li Arab: **الجزائر**‎), töi resmi **Republik Demokratik Rakyat Aljazair** (Li Arab: *الجمهورية الجزائرية الديمقراطية الشعبية*‎) no sambua negara si so tanö ba gatumbukha yöu ba Afrika. Aljazair no göi te'erai ba gotalua negara fondrege tedou ba Afrika. Ibu kora khönia ya'ia Aljir. Negara si fa'ola khönia ya'ia Tunisia, Libya, Niger, Mali, Mauritania, Sahara Barat, ba Maroko. Tanö yöu aekhu ia ba Laut Tengah.

## Umbu